Exarmatio nuclearis
Exarmatio nuclearis duas simul res significat: et armorum nuclearium imminutio vel destructio et ultimus mundi status, cum arma nuclearia omnino sublata fuerint. Inter greges exarmationi nucleari dicatos sunt Consilium Pacis Mundi, Expeditio pro Exarmatione Nucleari, Actio Pacis, Greenpeace, Medici Omnium Gentium Bello Nucleari Obstantes, Conferentiae Pugwash, Praefecti pro Pace, Zerum Globale, International Campaign to Abolish Nuclear Weapons, et Societas Fundata Pacis Aetatis Nuclearis. Fuerunt multae magnae contra arma nuclearia manifestationes et obtestationes. Die 12 Iunii 1982, circa millionem hominum in Hortis Publicis Centralibus Novi Eboraci contra armas nuclearias et pro certamine armorum Belli Frigidi conficiendo protestationem habuerunt. Maxima fuit manifestatio contra arma nuclearia et maxima manifestatio politica in historia Civitatum Foederatarum.